Kui kuskil enam midagi paremat "hoorata" ei olnud, võtsid boonusmehed ette Absolute, kus maksti sisuliselt eluaegseid boonuseid, mille vabastamine madalates limiitides kujutas endast umbes 100% rakeback'i. Negatiivne tõsiasi oli see, et "boonushoorade" kontsentratsioon oli selles toas väga kõrge, mängud supertight'id ning igavad ja Absolute graafika võrreldes eelmiste pokkeritubadega pehmelt öeldes kohutav. Samas, keskmisest parem mängija suutis ka siin näidata kasumit, mis kindlustas vähegi rahuldava äraelamise. Ka tänasel päeval on skandaalidest räsitud Absolute Poker jäänud suuresti rakeback-prode lemmikuks.